Ilbieraħ kelli x-xorti kont preżenti għall-ewwel minn tliet kunċerti tal-ewwel ċiklu ta' Kelma Kelma Nota Nota 2015, Il-Kunċert tal-Qaddisin. Ray Calleja kien versatili u divertenti, bħal dejjem. Mexxa l-kunċert b'qalb kbira u għamel dak kollu li kapaċi jagħmel Ray fuq il-palk. U iżjed. Daniel Cauchi u l-Big Band Brothers ħadu gost huma u taw gost lilna, b'ħoss mimli enerġija u fl-istess ħin dixxiplinat. Qatt ma ħadt gost daqshekk nisma' "Il-Kalendarju," (kanzunetta li kien ikanta Tony Gauci), u kanzunetti popolari oħrajn. Mhux se ngħidilkom biex ma titilfuhx. Dik biċċa tagħkom.